डेनिस कॉम्पटन
डेनिस चार्ल्स स्कॉट कॉम्पटन (अंग्रेज़ी: Denis Compton, 23 मई 1918 - 23 अप्रैल 1997) अंग्रेज क्रिकेट खिलाड़ी थे जो 78 टेस्ट मैचों में खेलें। काउंटी क्रिकेट में वो मिडलसेक्स की तरफ से खेलते थे। वह चुनिंदा 25 खिलाड़ियों में से एक हैं जिन्होंने प्रथम श्रेणी क्रिकेट में 100 या उससे ज्यादा शतक बनाए हैं। 2009 में कॉम्पटन को मरणोपरांत आईसीसी क्रिकेट हॉल ऑफ फेम में शामिल किया गया था। 1937 से 1957 तक चले अपने अंतर्राष्ट्रीय करियर में उन्होंने 78 टेस्ट खेलें जिसमें उन्होंने 17 शतक की मदद से 50.06 की औसत से 5807 रन बनाए। प्रथम श्रेणी में उनके नाम 515 मैच में 38,942 रन है। उन्होंने 622 विकेट भी लिये।